﻿১৪ বছরে সমকাল- প্রতিষ্ঠাবার্ষিকী প্রকাশনার বিশেষ মুহূর্তে আমরা শ্রদ্ধাভরে স্মরণ করি আমাদের প্রতিষ্ঠাতা সম্পাদক গোলাম সারওয়ারকে। প্রিয় সারওয়ার ভাই, তিনিই ছিলেন সমকালের প্রাণভোমরা। প্রতিষ্ঠাবার্ষিকীসহ যেকোনো বিশেষ সংখ্যার মূল চালিকাশক্তি। জীবনের নিয়মে তিনি অনন্তের পথে পা দিয়েছেন। আমরা তার একঝাঁক উত্তরসূরি সম্মিলিতভাবে তারই তৈরি করা সমকালের হাল ধরে এগিয়ে চলেছি আগামীর পথে। প্রিয় সম্পাদক গোলাম সারওয়ারেরই প্রত্যয় ছিল সমকালের এবারের প্রতিষ্ঠাবার্ষিকীর শিরোনাম হবে 'চিত্ত যেথা ভয়শূন্য'। যে ভয়হীন সমাজ-রাজনীতি-অর্থনৈতিক কাঠামোর স্বপ্ন আমরা দেখি, দেখেছেন আমাদের সম্পাদক- সেই পথপরিক্রমায় আমরা সাজিয়েছি এবারের প্রতিষ্ঠাবার্ষিকী বিশেষ আয়োজনের তিনটি পর্ব।